**REFERAT AF LS-MØDE 29. AUGUST 2017**

**Tidspunkt:** 17.30 – 20.30 **Sted:** Pippi Langstrømpe  
  
Til stede: Amalie, Simon, Søren, Diana, Troels, Anna Sofie, Rasmus, Henrik, Søren, Anders, Merete og Rikke. Under punkt. 2 også Daniel Falk (via Skype)

1. **Godkendelse af dagsorden**Dagsorden blev godkendt.
2. **Årsregnskab 2016**  Daniel Falk præsenterede de interne revisorers kommentarer til årsregnskab 2016, som vil blive fremlagt for landsmødet i oktober.  
     
   LS roste de interne revisorer for formen og sproget, som er meget tilgængeligt, og for spille mange gode bolde op til LS, herunder fx ift. det internationale arbejde.

Amalie og Daniel aftale at snakke sammen om præsentation inden landsmødet.

1. **Budgetopfølgning 2017**   
   Anders fortalte om de nye logikker i overgangen til det nye økonomisystem. I det nye system er de forventede indtægter ikke medregnet, og sekretariatet er gået mere konservativt til budgetlægningen, end de plejer. Det betyder, at sekretariatet præsenterede et resultat på minus 1,3 mio. kr. Men hvis man medregner de samme buffere og forudsætninger, som vi plejer at gøre, svarer det til et overskud på omkring 1,4 mio. kr. Direktionen tror dog stadig på, at det vil være muligt at komme ud af 2017 med et overskud på 2 mio. som ønsket af LS.  
     
   LS tiltrådte budgetorienteringen og besluttede, at der udarbejdes et initiativkatalog for nedskæringsmuligheder, som behandles på næste LS-møde.   
     
   LS efterspurgte en oversigt over, hvad sekretariatet laver. Hvor mange folk har vi ansat, hvad er porteføljefordelingen på konsulenter etc. Det vil hjælpe på dialogen.  
     
   Nyeste udgave af budgetopfølgningen sendes råt ud til hele LS med angivelse af, hvornår FMS kommer med en indstilling, som LS kan tiltræde.
2. **Forlængelse af Anders’ kontrakt**LS besluttede at forlænge Anders’ kontrakt med fem år.
3. **URK-reg.**

LS besluttede at lukke URK-reg som følge af en ændret lovgivningsmæssig ramme og en organisatorisk udvikling som gør, at URK-reg. ikke længere giver mening i sin nuværende form. LS ønskede at sende en stor ros og tak til dem, der har lagt en masse timer og energi i udarbejdelsen. Både dem, der har ydet god modstand og dem der har arbejdet for og med udarbejdelsen.  
  
  
  
  
I stedet afprøves en langt lettere dokumentationsform, hvor store plakater sendes ud til aktiviteterne, hvor børn og unge selv kan tegne alder, køn etc. ind på en brugerinvolverende måde.  
  
LS ønskede løbende at blive orienteret om status på IT-projekter og opfordrede til, at sekretariatet tager kontakt til nogle organisationer, der ligner os, og fortæller om, hvorfor det ikke er lykkedes for os og høre om, hvad de gør ift. læring og dokumentation samt ift. den nye persondatalov.

1. **Vedtægtsændringer**   
   Kammeradvokaten har givet en række anbefalinger ift. §6. LS drøftede, hvorvidt de mener at kravene, som stilles til lokalafdelingerne, herunder forpligtelser ift. årsmøde, skal ændres. LS besluttede at tage hele den gamle §6 ud, fordi det viser, at de vil sætte organisationen fri. LS besluttede at bede Kammeradvokaten skrive hele paragraffen igennem, så det bliver klart, at lokalafdelingernes værdisæt etc. skal være i overensstemmelse med organisationens.

LS udtrykte ønske om, at der laves et sæt standardvedtægter, som lokalafdelingerne kan vælge at bruge. De kan oplagt følge DUF’s regler for lokalforeninger.

1. **Indkomne kommentarer til udviklingsplanen**   
   LS behandlede indkomne kommentarer til udviklingsplanen, men besluttede ikke at justere udviklingsplanen på den baggrund. De besluttede at lægge kommentarerne frem til organisationen med sekretariatets svar på spørgsmål og kommentarer sammen med svar på de 5 spørgsmål, som vi oftest får.   
     
   Intentionerne i dokumentet bør være tydelig i indledningen. Der er ikke nogen, som bliver taget med bukserne nede. Det bør stå ret klart.
2. **Struktur**LS har netop afholdt et dialogmøde med repræsentanter for 13 styregrupper. Beskrivelsen af strukturen skrives igennem på baggrund af dialogmødet med styregrupperne. Vedtægtsændringerne er første step til strukturimplementeringen.

Det bør stå tydeligt, at styregrupperne ikke bliver nedlagt søndag d. 8. oktober. Der er plads til og brug for metodefællesskaber i URK. Formen på dialogmøder skal vi finde sammen.

Grundtræning og handlingserklæring lyder meget skarpere, end det er. LS besluttede at kalde Grundtræning for en (URK-)velkomst.  
  
LS besluttede at afholde minimum ét dialogmøde med styregrupper, LUR og aktivitetsledere før landsmødet. Det kunne oplagt være en torsdag eftermiddag fra 16-19 med mulighed for at drikke en øl eller sodavand efterfølgende. LS ringer personligt ud og inviterer.

Der er LUR netværksmøde d. 16. september. Her vil det være oplagt at præsentere den nye struktur.

1. **Evt. indkomne forslag**   
   LS blev orienteret om, at der er indkommet et forslag fra Daniel Falk, Oscar Ibsen, Andreas Larsen og Elia Jalili vedr. § 7 stk. 17 om ekstraordinært landsmøde.
2. **Samarbejde med RKiD**    
   Amalie orienterede om fællesudvalgsmøde med RKiD i fredags, hvor der bl.a. havde været fokus på den nye organisering i URK.